IZVEDBENI SKLEP KOMISIJE

z dne 27. maja 2014

o sprejetju delovnega programa in financiranja dejavnosti v letu 2014 na področju živil in krme, da se zagotovi uporaba zakonodaje o živilih in krmi

2014/C 166/05

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 84 Uredbe,

ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (2) ter zlasti členov 16, 19, 20, 21, 23 in 27 Odločbe,

ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (3) ter zlasti člena 76(1) Uredbe,

ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (4), ter zlasti člena 66(1)(c) Uredbe,

ob upoštevanju naslednjega:

Da bodo izvedene dejavnosti na področju živil in krme ter tako zagotovljena uporaba zakonodaje na področju živil, krme in zdravja rastlin, je treba sprejeti sklep o financiranju in delovni program za leto 2014. Člen 94 Delegirane uredbe Komisije (EU) št. 1268/2012 (5) o finančnih pravilih, ki se uporabljajo za splošni proračun Unije, določa podrobna pravila za sklepe o financiranju.

Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

Delovni program

Sprejme se letni delovni program za izvajanje členov 16, 19, 20, 21, 23 in 27 Odločbe 2009/470/ES, Uredbe (ES) št. 1107/2009 in člena 66(1)(c) Uredbe (ES) št. 882/2004, kakor je določen v Prilogi.

Letni delovni program je sklep o financiranju v smislu člena 84 Uredbe (EU, Euratom) št. 966/2012.

Člen 2

Prispevek Unije

Najvišji prispevek za izvajanje programa v letu 2014 znaša 5 177 230 EUR in se financira iz naslednjih vrstic splošnega proračuna Evropske unije za leto 2014:

Odobritve iz prvega odstavka lahko zajemajo tudi zamudne obresti zaradi poznega plačila.

Člen 3

Določba o fleksibilnosti

Skupne spremembe sredstev, namenjenih za posebne ukrepe v vsakem delovnem programu, ki ne presegajo 20 % največjega prispevka iz člena 2 tega sklepa, se ne štejejo za bistvene spremembe v smislu člena 94(4) Delegirane uredbe (EU) št. 1268/2012, če ne vplivajo bistveno na naravo ukrepov in cilj delovnega programa.

Odgovorni odredbodajalec lahko sprejme spremembe iz prvega odstavka v skladu z načeli dobrega finančnega poslovodenja in sorazmernosti.

Člen 4

Nepovratna sredstva

Nepovratna sredstva se lahko organom, določenim v Prilogi, v skladu s pogoji, določenimi v Prilogi, dodelijo brez razpisa za zbiranje predlogov.

(1) UL L 298, 26.10.2012, str. 1.

(2) UL L 155, 18.6.2009, str. 30.

(3) UL L 309, 24.11.2009, str. 1.

(4) UL L 165, 30.4.2004, str. 1, kakor je bila popravljena z UL L 191, 28.5.2004, str. 1.

(5) Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).

PRILOGA

Letni delovni program na področju živil in krme za leto 2014

1. UVOD

Ta delovni program zajema izvedbene ukrepe za leto 2014. Na podlagi ciljev, opredeljenih v Odločbi Sveta 2009/470/ES, Uredbi (ES) št. 882/2004, Uredbi (ES) št. 1107/2009, Uredbi (ES) št. 1333/2008, Uredbi (EU) št. 609/2013, Uredbi (EU) št. 1169/2011 in Direktivi Sveta 2001/89/ES, ta delovni program vsebuje naslednje ukrepe, ki naj bi se financirali, in razčlenitev proračuna:

Okvirni ukrepi Okvirni znesek Nepovratna sredstva (1) 660 000 EUR Javna naročila (23) 4 132 000 EUR Upravni sporazumi (4) 385 230 EUR SKUPAJ (28 ukrepov) 5 177 230 EUR

2. NEPOVRATNA SREDSTVA

2.1 Konference in seminarji OIE

2.2 Pravna podlaga

Člen 22 Odločbe Sveta 2009/470/ES.

2.3 Proračunska vrstica

17 04 03 – 660 000 EUR

2.4 Okvirni seznam načrtovanih ukrepov

Ukrepi Predvideno število ukrepov Okvirni datum Okvirni znesek (v EUR) Svetovne konference OIE, regionalni seminarji in regionalna srečanja ter dejavnosti na področju zdravja in dobrobiti živali 1 sporazum o nepovratnih sredstvih Drugo četrtletje 2014 660 000

2.5 Opis, cilji in predvideni rezultati izvedbenih ukrepov

Svetovne konference OIE, regionalni seminarji in regionalna srečanja ter dejavnosti na področju zdravja in dobrobiti živali

Svetovna organizacija za zdravje živali (OIE) je medvladna organizacija, pristojna za izboljšanje zdravja živali po vsem svetu. Za izboljšanje zdravstvenega statusa živali po vsem svetu in posledično zmanjšanje tveganja živalskih bolezni v EU je pomembno, da se s pristopom EU k zdravju in dobrobiti živali seznanijo vse države članice OIE ter da EU aktivno podpira konference, izobraževalne seminarje ter srečanja in dejavnosti, ki jih organizira OIE, ter te priložnosti izkoristi za promocijo politike Unije o zdravju in dobrobiti živali.

Svetovne konference referenčnih centrov OIE in o zdravju vodnih živali; regionalni seminarji evropskih komunikacijskih centrov OIE o prijavljanju živalskih bolezni in veterinarskih proizvodih; regionalna srečanja in dejavnosti o evropski platformi za dobrobit živali; regionalna srečanja in dejavnosti o afriški prašičji kugi v evropski regiji in za izvajanje načrta za postopen nadzor nad slinavko in parkljevko (Foot and Mouth Disease Progressive Control Pathway, FMD PCP) v Centralni Aziji in Zahodni Evraziji; regionalna srečanja in dejavnosti sredozemske mreže za zdravje živali (REMESA), vključno z banko cepiv za steklino in FMDP PCP v Severni Afriki; regionalne izobraževalne dejavnosti o standardih OIE za dobrobit živali v azijski, daljnovzhodni in oceanski regiji OIE.

Cilj ukrepa je seznanjanje vseh članic OIE s pristopom EU k zdravju in dobrobiti živali ter veterinarskemu javnemu zdravju s promocijo politike Unije na konferencah, izobraževalnih seminarjih ter srečanjih in dejavnostih, ki jih organizira OIE. Postopno izboljšanje zdravja in dobrobiti živali ter statusa veterinarskega javnega zdravja po vsem svetu in zmanjšanje tveganja v EU.

Pričakovani rezultati: Večja ozaveščenost in približevanje politiki Unije na področju zdravja in dobrobiti živali ter izboljšanje standardov na področju zdravja in dobrobiti živali v sosednjih državah in po celotni evropski regiji OIE in s tem zmanjšanje tveganja vnosa živalskih bolezni v EU.

2.6 Izvajanje

Izvajanje: neposredno s strani GD SANCO.

Nepovratna sredstva Svetovni organizaciji za zdravje živali (OIE)

Svetovna organizacija za zdravje živali (OIE) ima v svoji vlogi referenčne organizacije, ki jo Svetovna trgovinska organizacija priznava kot organizacijo za izboljšanje zdravja živali po svetu, dejansko monopol v tem sektorju in zato v skladu s členom 190(1)(c) pravil uporabe razpis za zbiranje predlogov ni potreben, da bi lahko EU prispevala k organizaciji svetovnih konferenc in regionalnih seminarjev o zdravju in dobrobiti živali.

Najvišja stopnja sofinanciranja EU: 50 % upravičenih stroškov.

Merila za dodelitev:

— Relevantnost predloga za cilje dejavnosti zvišanja števila uradnikov v državah članicah in tretjih držav na področju politike EU in standardov OIE o zdravju in dobrobiti živali ter veterinarskem javnem zdravju.

— Vpliv pričakovanih rezultatov predloga na splošne cilje za zmanjšanje tveganja živalskih bolezni v EU in promocijo politike EU in standardov OIE o zdravju in dobrobiti živali ter veterinarskem javnem zdravju glede proizvodov, uvoženih iz tretjih držav.

3. JAVNA NAROČILA

Splošna proračunska sredstva, rezervirana v letu 2014 za pogodbe o javnih naročilih, znašajo 4 132 000 EUR.

3.1 Pravna podlaga

Členi 8, 10, 20 in 23 Odločbe Sveta 2009/470/ES, člen 66 Uredbe (ES) št. 882/2004, člen 29 Uredbe (ES) št. 1333/2008, člen 13 in uvodna izjava 33 Uredbe (EU) št. 609/2013 ter člen 18(2) Direktive Sveta 2001/89/ES.

3.2 Proračunska vrstica

17 04 01 – 1 000 000 EUR

17 04 03 – 3 132 000 EUR

3.3 Okvirni seznam načrtovanih pogodb

Ukrep (17 04 01) Vrsta pogodbe Predvideno število pogodb Okvirni datum Okvirni znesek (v EUR) Nakup cepiv proti živalskim boleznim Dobava 1 Druga polovica leta 2014 1 000 000





Ukrepi (17 04 03) Vrsta pogodb Predvideno število pogodb Okvirni datum Znesek (v EUR) Študija – Spremljanje izvajanja Direktive 2006/52/ES glede uporabe nitritov v industriji pri različnih kategorijah mesnih proizvodov Storitev 1 Prva polovica leta 2014 50 000 Študija – Poročilo o živilih, namenjenih športnikom Storitev 1 Celo leto 2014 100 000 Študija o učinku trenutnega pravnega okvira na uradni nadzor in izvršilne ukrepe na področju goljufij v zvezi z živili Posebna/storitev 1 Prva polovica leta 2014 150 000 Študija za pripravo na začetek veljavnosti nove zakonodaje o uradnem nadzoru Storitev 1 Druga polovica leta 2014 250 000 Horizontalni prispevek h komunikaciji Poseben/storitev 10 Celo leto 2014 427 000 Priprava na EXPO 2015 Storitev 5 Celo leto 2014 260 000 Proizvodnja komunikacijskega gradiva, objave, multimedijske storitve, spletne vsebine, prireditve, promocijsko gradivo itd., povezano z nalogami Urada za prehrano in veterinarstvo Posebna/storitev 5 Celo leto 2014 80 000 Dogodki v okviru EXPO Milano 2015 Posebna/storitev 5 Drugo četrtletje 2014–drugo četrtletje 2015 250 000 Študija o stroških neskladnosti z mednarodnimi standardi Posebna/storitev 1 Druga polovica leta 2014 125 000 Konferenca o prostoživečem rastlinstvu in živalstvu Posebna/storitev 1 Druga polovica leta 2014 100 000 Študentski seminar Posebna/storitev 1 Druga polovica leta 2014 75 000 Sodelovanje na mednarodnih prireditvah Posebna/storitev 4 Drugo četrtletje 2014–prvo četrtletje 2015 500 000 Promocija celovitega računalniškega veterinarskega sistema TRACES Storitev 2 Druga polovica leta 2014 55 000 Ukrepi za podporo trenutni politiki dobrobiti živali: organizacija 3 regionalnih delavnic za veterinarje Posebna/storitev 1 Drugo četrtletje 2014–tretje četrtletje 2014 150 000 Priprava pisnih publikacij o dobrobiti živali Posebna/storitev 1 Drugo četrtletje 2014–tretje četrtletje 2014 35 000 Promocija izobraževalnih materialov za dobrobit živali Posebna/storitev 1 Drugo četrtletje 2014–tretje četrtletje 2014 75 000 Konferenca o dobrobiti psov in mačk Posebna/storitev 1 Drugo četrtletje 2014–tretje četrtletje 2014 50 000 Priprava serije videov ali orodij za e-učenje o zaščiti prašičev Posebna/storitev 1 Drugo četrtletje 2014–tretje četrtletje 2014 130 000 Študija za opredelitev kazalnikov politike o dobrobiti živali Posebna/storitev 1 Drugo četrtletje 2014–tretje četrtletje 2014 60 000 Študija o uporabi kazalnikov dobrobiti živali v zvezi s pripravo morebitne okvirne zakonodaje o dobrobiti živali Posebna/storitev 1 Drugo četrtletje 2014–tretje četrtletje 2014 60 000 Študija o metodah anestezije prašičev, ki jih je treba kirurško kastrirati Storitev 1 Drugo četrtletje 2014–tretje četrtletje 2014 100 000 Zunanja ocena za izbiro referenčnih laboratorijev Evropske unije Storitev 5 Junij 2014 50 000

3.4 Izvajanje

Ukrepe bo neposredno izvajal GD SANCO.

4. DRUGI UKREPI

4.1 Upravni dogovori

4.2 Pravna podlaga

Člen 66 Uredbe (ES) št. 882/2004, člen 76 Uredbe (ES) št. 1107/2009 in člen 30 Uredbe (EU) št. 1169/2011.

4.3 Proračunska vrstica

17 04 03 – 385 230 EUR

4.4 Okvirni seznam upravnih sporazumov

Ukrepi Predvideno število upravnih sporazumov Okvirni datum Okvirni znesek (v EUR) Študija – Ocena učinka motilcev endokrinega sistema (identifikacija snovi) 1 Drugo četrtletje 2014 125 000 Študija – Razlikovanje obarvanih živil od barvil za živila 1 Prva polovica leta 2014 75 230 Študija – Prispevek k poročilu Skupnega raziskovalnega središča o transmaščobnih kislinah 1 Prvo četrtletje 2014–tretje četrtletje 2014 60 000 Študija – Materiali, namenjeni za stik z živili, razen plastičnih materialov 1 Drugo četrtletje 2014 125 000

4.5 Opis, cilji in predvideni rezultati izvedbenih ukrepov

Komisija namerava izvesti naslednje študije v sodelovanju s Skupnim raziskovalnim središčem (JRC):

Študija – Ocena učinka motilcev endokrinega sistema (identifikacija snovi)

Cilji: izvesti oceno učinka o različnih možnostih za znanstvena merila za določitev lastnosti kemijskih snovi kot motilcev endokrinega sistema.

Študija – Razlikovanje obarvanih živil od barvil za živila

Cilji: za izvajanje Smernic za razvrstitev izvlečkov živil z barvilnimi lastnostmi kot barvil ali obarvanih živil je treba določiti referenčne vrednosti za izvorne materiale.

Študija – Prispevek k poročilu Skupnega raziskovalnega središča o transmaščobnih kislinah

Cilji: oceniti vplive ustreznih sredstev, ki bi potrošnikom omogočili izbiro bolj zdravih živil in na splošno bolj zdrave prehrane ali ki bi lahko spodbujali ponudbo bolj zdravih živil potrošnikom, vključno z, med drugim, zagotavljanjem informacij potrošnikom o transmaščobnih kislinah ali omejitvah njihove uporabe.

Študija – Materiali, namenjeni za stik z živili, razen plastičnih materialov

Cilji: morda so potrebne dodatne določbe za materiale, namenjene za stik z živili, za zagotovitev izvršljivosti zakonodaje o materialih, namenjenih za stik z živili. Za oceno trenutnega stanja so potrebne posebne informacije in analize.

4.6 Izvajanje

Ukrepe bo neposredno izvajal GD SANCO prek upravnih dogovorov s Skupnim raziskovalnim središčem (JRC).